Պատգամավոր Հովհաննիսյանը, լավ ճանաչելով Ռոբերտ Քոչարյանի եւ Սերժ Սարգսյանի մարտավարական ունակությունները, այս հարցի պատասխանը եւս ունի. «Իշխանությունները, կարելի է ասել, ընդդիմությանն ու միջազգային հանրությանը «կուտ» են տվել. սկզբից ասում են «ո՛չ», որպեսզի հետո իրենց «այո»-ն թանկ վաճառեն եվրոպական կառույցներին, իսկ ընդդիմության մոտ էլ պատրանք ստեղծեն, թե ընդունել են իրենց առաջարկներն, ու քաղաքական կոմպրոմիսը կայացել է: Քոչարյանը շատ հմուտ քաղաքական մարտավար է. սկզբում նա կրակը հրավիրում է իր վրա, փորձում է այդ կրակը թեժացնել ու ընդդիմությանն ապակողմնորոշել, հետո գնում է ընդառաջ՝ աշխարհին ցույց տալով, որ ինքը բավականին տոլեռանտ, հանդուրժող ղեկավար է: